ทำไมรถยนต์ไฟฟ้าถึงเป็นเทรนด์ที่น่าสนใจในอนาคต
สาเหตุที่ทำให้รถยนต์ไฟฟ้าถึงเป็นเทรนด์ที่น่าสนใจในอนาคต มีดังนี้
1. รัฐบาลนานาประเทศให้การสนับสนุน ประเทศทั่วโลกต่างให้ความสำคัญของการลดการปล่อยก๊าซเรือนกระจกตามความตกลงปารีส (Paris agreement) มีมาตรการที่สนับสนุนรถยนต์ไฟฟ้าออกมามากขึ้น ในปี2020 กว่า 20 ประเทศที่ประกาศห้ามการจำหน่ายรถยนต์เชื้อเพลิง หรือกำหนดรถยนต์จำหน่ายใหม่ต้องเป็นรถยนต์ไฟฟ้าที่ไม่มีการปล่อยมลพิษ

2. บริษัทค่ายรถยนต์เริ่มลงทุนมากขึ้น ในช่วงไม่กี่ปีที่ผ่านมา ผู้ผลิตรถยนต์ชั้นนำทั่วโลกต่างเริ่มลงทุนและผลิตรถยนต์ไฟฟ้าออกมาจำหน่ายมากขึ้นเรื่อย ๆ เช่น Volkswagen ตั้งเป้าว่า รถยนต์ที่จำหน่ายในยุโรปต้องเป็นรถยนต์ไฟฟ้า 70% และ 50% สำหรับรถยนต์ที่จำหน่ายในจีนและสหรัฐอเมริกา Mercedes ตั้งเป้าว่านับแต่ปี 2025 รถยนต์ที่เปิดตัวใหม่ทั้งหมดต้องเป็นรถยนต์ไฟฟ้า
Toyota เปิดตัวรถยนต์ไฟฟ้าBEV 30 รุ่น ตั้งเป้ายอดขาย 3.5 ล้านคันต่อปี

3. ต้นทุนรถ EV มีแนวโน้มถูกกว่ารถยนต์สันดาป จากรายงานสำนักงานสถิติแรงงานสหรัฐฯ ปี 2020 เมื่อเปรียบเทียบราคานํ้ามันและไฟฟ้าในสหรัฐอเมริกาพบว่า ราคานํ้ามันสูงกว่าไฟฟ้าเกือบ 3 เท่า นอกจากนี้จากรายงานนักวิเคราะห์ของ Jeffries พบว่า ต้นทุนการเป็นเจ้าของรถ EV น้อยกว่ารถสันดาปประมาณ $4,700 ส่วนต่างของราคามีแนวโน้มเพิ่มขึ้นเมื่อมี EV ออกสู่ตลาดมากขึ้น ในขณะที่ราคาแบตเตอรี่จะลดลงอย่างต่อเนื่องในสองสามปีข้างหน้า

4.การขยายตัวของสถานีชาร์จ ในปี 2021 มีสถานีชาร์จ EV สาธารณะทั่วโลกประมาณ 1.8 จุด เพิ่มขึ้นเกือบ 40% จากปีก่อน จีนเป็นผู้นำในสถานีชาร์จแบบสาธารณะ โดย 85% ของสถานีชาร์จแบบเร็ว และ 50% ของสถานีชาร์จแบบช้าทั้งหมดอยู่ที่จีน การเพิ่มขึ้นของสถานีชาร์จ เป็นหนึ่งในตัวแปรที่ทำให้รถยนต์ไฟฟ้าเติบโตต่อไป

ทั้งหมดนี้คือสาหตุที่ทำให้รถยนต์ไฟฟ้าถึงเป็นเทรนด์ที่น่าสนใจในอนาคต
การวิเคราะห์ทางการเงิน & เศรษฐศาสตร์การเงิน,ข่าวเศรษฐกิจและการเงิน